
Številka:  023-0087/2026
Datum:    18. 09. 2026

POVABILO K ODDAJI PONUDBE

1. Naročnik:
Naročnik, Mestna občina Novo mesto v skladu z 18. členom Pravilnika o finančnem poslovanju Mestne občine Novo mesto, št. 007-0001/2023, z dne 1. 8. 2023, poziva vse zainteresirane ponudnike, da oddajo svojo ponudbo.

2. Predmet naročila: 
Predmet naročila je izdelava in montaža pisarniške opreme na Seidlovi cesti 1, 8000 Novo mesto. 

Javno naročilo ni razdeljeno na sklope, ponudnik mora oddati ponudbeno ceno za vse artikle v ponudbenem predračunu. V kolikor ponudnik ni izpolnil cene za posamezno enoto, bo naročnik štel, da ponudnik ne ponuja zahtevane postavke. V primeru, da ponudnik označi postavko s ceno 0 (nič) EUR, bo naročnik štel, da ponudnik ponuja storitev brezplačno.

Ponudnik se zavezuje, da ne bo spreminjal cen storitev tekom izvajanja pogodbe predmetnega naročila. Naročnik si v nasprotnem primeru pridržuje pravico odstopa od pogodbe. 

Naročnik bo na podlagi merila in ob izpolnjevanju pogojev in zahtev iz te razpisne dokumentacije izbral najugodnejšega ponudnika, s katerim bo sklenil pogodbo.

3. Način in rok plačila:
Rok plačila je 30 dni od dneva uradnega prejema pravilno izstavljenega e-računa. 

4. Merilo za oddajo javnega naročila:
1.   Izbran bo ponudnik z najmanjšo ponujeno ceno. V primeru, da bo več ponudnikov doseglo isto vrednost, se izbere tistega ponudnika, ki je prvi oddal ponudbo.

5. Ponudba mora obsegati in se nanašati na:
Izdelava in montaža pisarniške opreme na Seidlovi cesti 1, 8000 Novo mesto.

Ponudba mora obsegati:
izpolnjen obrazec Ponudba, 
izpolnjeno Izjavo o udeležbi fizičnih in pravnih oseb v lastništvu ponudnika,
izpolnjen ponudbeni predračun s popisom del
izjavo za gospodarski subjekt,
Osnutek pogodbe

Ponudba mora biti veljavna najmanj 90 dni od dneva prejema ponudbe. 

6. Naročnik bo za izvedbo naročila izdal: pogodbo.

7. Rok za izvedbo naročila: 45 dni od podpisa pogodbe

8. Rok za oddajo ponudbe: 25. 9. 2026 do 10.00 ure

9. Način in kraj oddaje ponudbe:
Podpisano in žigosano ponudbo posredujete na elektronski naslov: mestna.obcina@novomesto.si s pripisom »Ponudba za izdelavo in montažo pisarniške opreme na Seidlovi 1«, št. zadeve: 023-0087/2026.

Upoštevane bodo vse pravilno izpolnjene ponudbe in priloge k ponudbam, ki bodo prispele do roka za oddajo ponudbe. 

10. Dodatne informacije v zvezi z izdelavo ponudbe dobite na naslovu naročnika:
kontaktna oseba: Matija Pustoslemšek
e-naslov: matija.pustoslemsek@novomesto.si
telefonska številka: 07/39 39 342

Naročnik bo obvestilo o oddaji naročila posredoval po elektronski pošti vsem ponudnikom, ki bodo pravočasno oddali ponudbo, zato morajo ponudniki v svoji ponudbi obvezno navesti elektronski naslov ponudnika. 

Naročnik si pridržuje pravico, da ne izbere nobenega ponudnika. 

 


 Pripravil:	                                                                         
Matija Pustoslemšek                                                  	             Po pooblastilu župana
Operativec VI                 				   		 št.021-4/2022-12                 									 dr. Jana Bolta Saje
       								          direktorica občinske uprave

	 
	              






Priloge:
obrazec Ponudba, 
izjava o udeležbi fizičnih in pravnih oseb v lastništvu ponudnika,
ponudbeni predračun s popisom del, 
izjava za gospodarski subjekt.


Vročiti:
ponudnikom po e-pošti,
objava na spletni strani MONM

